OzLabs/hebrew-wiki-articles huggingface dataset:
אלכסיי מנז'ולה

אלכסיי מנז'ולה (נולד ב-29 במרץ 1980) הוא שחיין עבר ישראלי, אלוף ושיאן ישראל בשחייה. ייצג את ישראל באולימפיאדת סידני.

== ביוגרפיה ==
מנז'ולה נולד וגדל בלנינגרד שברוסיה הסובייטית. הוא התאמן בקבוצת השחייה של ירושלים רבתי בהדרכתם של דימה רבינסקי, ברי אבנר.

===1999===
====אלוף ושיאן ישראל בשחייה====
באליפות ישראל בשחייה שנערכה בשנת 1999 זכה מנז'ולה במדליית זהב במשחה ל-50 מטר פרפר בשיא ישראלי חדש של 25.11 שניות.

===2000===
באליפות אירופה בשחייה שנערכה בהלסינקי, פינלנד ביולי 2000 סיים מנז'ולה במקום 22 במשחה ל-50 מטר חופשי בתוצאה של 23.24 שניות ובמקום 23 במשחה ל-100 מטר חופשי בתוצאה של 51.00 שניות. הוא סיים במקום שמיני במשחה שליחים 4x100 מטר חופשי ביחד עם אורן אזרד, טל שטריקר ויואב ברוק בתוצאה של 3:25.21 דקות, כשחיין ראשון הוא קבע תוצאה של 51.43 שניות בשלב המוקדמות הנבחרת (אזרד, איתן אורבך וברוק) קבעה תוצאה של 3:23.26 דקות ועלתה למשחה הגמר מהמקום השישי וכשחיין ראשון הוא קבע תוצאה של 51.32 שניות.

באולימפיאדת סידני הוא סיים במקום 14 במשחה שליחים 4x100 מטר חופשי ביחד עם איתן אורבך, אורן אזרד ויואב ברוק בשיא ישראלי חדש של 3:22.06 דקות, כשחיין ראשון הוא קבע תוצאה של 51.14 שניות.

===2001===
באליפות ישראל בשחייה שנערכה בשנת 2001 זכה מנז'ולה בשתי מדליות זהב, במשחה ל-100 מטר חופשי בתוצאה של 51.89 שניות ובמשחה ל-50 מטר פרפר בשיא ישראלי חדש של 24.90 שניות.

===2002===
באליפות ישראל בשחייה שנערכה באוגוסט 2002 זכה מנז'ולה ב-3 מדליות, 2 זהב ו-1 כסף. מדליות זהב, במשחה ל-50 מטר חופשי בתוצאה של 23.58 שניות ובמשחה ל-50 מטר פרפר בתוצאה של 24.91 שניות, לפני גלעד קאופמן מהפועל עמק חפר (25.30 שניות) ונדב כוכבי ממכבי קריית אונו (25.35 שניות). בשלב חצי הגמר הוא קבע שיא ישראלי חדש של 24.71 שניות ומדליית כסף במשחה ל-100 מטר חופשי בתוצאה של 52.34 שניות, אחרי איתן אורבך ממכבי קריית ביאליק (51.81 שניות) ולפני גלעד קאופמן (52.91 שניות).

===2003===
באליפות ישראל בשחייה שנערכה בשנת 2003 זכה מנז'ולה במדליית ארד במשחה ל-50 מטר פרפר בתוצאה של 25.22 שניות, אחרי עופר פינקלר מהפועל בת ים (25.01 שניות) וגלעד קאופמן (25.05 שניות).

== ראו גם ==

==קישורים חיצוניים==

* [http://www.jewsinsports.org/Olympics.asp?sport=olympics&ID=157 Manziola, Alexei], באתר Jews in Sports 
* [https://www.ynet.co.il/Ext/App/Ency/Items/CdaAppEncySportPerson/0,8921,L-3707,00.html שחייה - אלכסיי מנז'ולה], באתר ynet

==הערות שוליים==

קטגוריה:שחייני חופשי
קטגוריה:אלופי ישראל בשחייה
קטגוריה:שיאני ישראל בשחייה
קטגוריה:שחיינים אולימפיים ישראלים
קטגוריה:משתתפים ישראלים באולימפיאדת סידני (2000)
קטגוריה:שחיינים באולימפיאדת סידני (2000)
קטגוריה:ישראלים ילידי ברית המועצות
קטגוריה:ישראלים שנולדו ב-1980
פראסטרפותריום

פראסטרפותריום (שם מדעי: Parastrapotherium; מילולית: "קרוב לאסטרפותריום") הוא סוג של יונק נכחד מהסדרה אסטרפותרים, אשר חי באמריקה הדרומית בסוף האוליגוקן עד המיוקן שלפני 23-17.5 מיליון שנה. בסוג זה שמאובניו התגלו בארגנטינה והוא תואר ב-1985 היו 5 מינים בעלי מבנה שיניים דומה שהיו מהגדולים שבבני הסדרה אך חלקם קטנים בהרבה. עם זאת ייתכן שחלק מהמינים לא קרובים באמת אחד לשני וקשה להכליל אותם.
== מאפיינים ==
הפראסטרפותריום היה דומה לאסטרפותריום אך היה בעל שיניים חותכות רבות יותר בלסתותיו והיה בעל ניבים ארוכות משני צידי הלסת מופנות למעלה. מבנה הראש היה ארוך ובעל חדק ארוך ורחב המופנה מטה. מבנה גופו היה חביתי ושמנמן. המשקל המקסימלי שלו הגיע ל-3,500 ק"ג עד ל-1,900 ק"ג, מה שהופך אותו לגדול בבני סדרתו לאחר ההילרקותריום שהתגלה ב-2015. הוא היה צמחוני וניזון מצמחייה עשבונית שהתפתחה באוליגוקן ובערבות המיוקן.

==קישורים חיצוניים==

קטגוריה:בעלי חיים שתוארו ב-1895
קטגוריה:טקסונים שתוארו בידי פלורנטינו אמחינו
קטגוריה:אסטרפותריים
קטגוריה:מגה-פאונה של הפלאוגן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:יונקים שחיו באוליגוקן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:מאובני טקסונים שתוארו ב-1895
אסטרפותריום

אסטרפותריום (שם מדעי: Astrapotherium; מילולית: "בהמת ברקים") הוא סוג של יונק נכחד גדול מהסדרה אסטרפותרים, אשר חי באמריקה הדרומית בתקופת המיוקן לפני 21-11.8 מיליון שנה. מאובניו התגלו בארגנטינה וצ'ילה ותוארו בשנת 1879 בידי החוקר הגרמני הרמן בורמייסטר.

==מאפיינים==
למרות מראהו דמוי הפיל או הטפיר הוא לא היה קרוב לשניהם והשתייך לקבוצה נכחדת ששלטה בדרום אמריקה לפני הגעת שלייתנים מפותחים יותר. האסטרפותריום היה יונק גדול שהגיע לאורך 2.5 מטר ולמשקל של 1 טון או יותר. הגולגולת שלו הייתה גבוהה ובעלת ניבים קדמיים משני צידי הלסתות שפנתה למעלה. מאחוריה היו שורת שיניים טוחנות רחבות שאולי צופו באמייל קשיח, כמו מרבית הפרסתנים המודרניים. בקצה הגולגולת היה חדק ארוך שהשתופף מטה.

מבנה הנחיריים הוצב בקדמת הראש, אולי כדי להכיל את החדק אך ייתכן שגם לשם התנפחות חלל האף כמו אצל פיל הים.

הוא היה צמחוני ששכן לפחות חלקית במי ביצות ונהרות טבעיים כמו היפופוטם.

==קישורים חיצוניים==

קטגוריה:בעלי חיים שתוארו ב-1879
קטגוריה:טקסונים שתוארו בידי הרמן בורמייסטר
קטגוריה:אסטרפותריים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:צ'ילה: מאובנים
קטגוריה:מאובני טקסונים שתוארו ב-1879
גרנאסטרפותריום

גרנאסטרפותריום (שם מדעי: Granastrapotherium; תרגום מספרדית: "אסטרפותריום גדול") הוא סוג של יונק גדול מהסדרה הנכחדת אסטרפותרים, אשר חי באמריקה הדרומית באמצע תקופת המיוקן. בסוג זה יש מין אחד - Granastrapotherium snorki, אשר התגלה ב-1997 במדבר טטאקואה בקולומביה.

הגרנאסטרפותריום הגיע לאורך 3.5-4 מטר ולמשקל 2.5-3.5 טון, מה שהופך אותו לאחד מגדולי הסוגים בסדרתו. במראהו הוא הזכיר טפיר ענקי עם דמיון מסוים למיני פילים קדומים והוא הכיל חדק ארוך ושפוף מקצה לסתותיו. היו לו 4 חטים בולטים מקצוות הלסת, אשר הזכירו את שיני הפלאומסטודון ושורת שיניים טוחנות מאחוריהם המעידות שהיה אוכל צמחים. סוג זה קרוב מאוד לקסנאסטרפותריום מאותה תקופה.

מבנה החדק שלו עזר ללפות עלים מהעצים והיה ארוך ממבנה של אסטרפותרים אחרים. הוא היה יצור חצי-מיימי כמו היפופוטם וניזון מצמחים.

==קישורים חיצוניים==

קטגוריה:אסטרפותריים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:מאובני טקסונים שתוארו ב-1997
קטגוריה:קולומביה: מאובנים
דובוני אכפת לי: מבצע ההצלה

דובוני אכפת לי: מבצע ההצלה (באנגלית: Care Bears: To the Rescue) הוא סרט הנפשה ממוחשבת אמריקאי לילדים, מסוגת קומדיה, הרפתקאות ומוזיקה, שמשמש כאחד הסרטים של הסדרה "דובוני אכפת לי" שמבוססת על זיכיון בעל אותו שם. הסרט בוים על ידי דייוויס דוי ולארי יוסטון, נכתב על ידי שרלוט פולרטון, והופק על ידי ג׳פרי קונרד. הפקת הסרט נעשתה על ידי American Greetings, כאשר הנפשתו נעשתה על ידי SD Entertainment. 

הסרט הופץ לראשונה בארצות הברית בהפצה ביתית על ידי Kidtoon Films ב-3 באפריל 2010. בישראל הסרט שודר לראשונה בשנת 2011 בדיבוב לעברית בערוץ הופ!. אורך הסרט הוא כ-65 דקות, ושפת המקור שלו היא אנגלית (הסרט דובב לשפות נוספות, ביניהן עברית). 

== תקציר העלילה ==
הסרט מתרחש במהלך טקס חלוקת פרסי ההצלה, לכבוד הדובונים שהצילו במהלך השנה דובונים אחרים בארץ אכפתיה. במהלך הסרט, הצופים צופים בסיפורי ההצלה הטובים והמוצלחים ביותר של דובוני אכפת לי.

== דמויות ומדבבים ==
הדיבוב העברי בוים על ידי אפי בן ישראל, והופק על ידי ענבר שטגר עזרא.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|חייכנית
|טבית'ה אס טי' סרמאן
|אליענה מגון
|-
|שיתופית
|טרייסי מור
|נועה פלדמן
|-
|דוב לילה טוב
|ריצ'רד יאן קוקס
|שירה נאור
|-
|דב שמחה
|איאן ג'יימס קורלט
|תימור שפיר
|-
|דובי גליץ'
|אשלי באל
|שי אוטולנגי
|-
|דוב קוטר
|סקוט מקניל
|רותם שוקר
|-
|חבטני
|גארי צ'אלק
|לירון לב
|-
|נפלני
|
|מאי יעקובסון
|}

== ראו גם ==
* דובוני אכפת לי
* דובוני אכפת לי (2007)

== קישורים חיצוניים ==

* 

קטגוריה:סרטי 2010
קטגוריה:סרטים באנגלית
קטגוריה:סרטי הנפשה אמריקאיים
קטגוריה:סרטים מוזיקליים אמריקאיים
קטגוריה:סרטי הנפשה מוזיקליים
קטגוריה:סרטי דובוני אכפת לי
קטגוריה:סרטי אנימציה ממוחשבת
תמורה דמוגרפית

ממוזער
תמורה דמוגרפית או מעבר דמוגרפי היא תופעה דמוגרפית שבאה לתאר את מעברן ההדרגתי של מדינות בלתי מפותחות מילודה, ותמותה גבוהות לילודה ותמותה נמוכות.
את המונח טבע לראשונה הדמוגרף האמריקאי וורן תומפסון ב-1929, לאחר ששם לב כי במדינות המפותחות (בעיקר במערב) החלו שיעורי התמותה לרדת (בעיקר בגלל צניחה בתמותת תינוקות) מהמחצית השנייה של המאה ה-19, ובעקבות זאת ירדו גם שיעורי הילודה.

כיום, כל המדינות המפותחות השלימו את התמורה הדמוגרפית והן מאופיינות בשיעורי ילודה נמוכים; רוב המדינות המתפתחות נמצאות בתהליך, חלקן כבר לקראת סיומו. יוצאות מן הכלל הן מדינות עניות, בעיקר באפריקה שמדרום לסהרה ומספר מדינות באסיה.

==רקע היסטורי==

בתחילת המאה ה-19 אופיינו מדינות במערב בשיעורי פריון גבוהים - עד כדי 5–7 ילדים לאישה (ארצות הברית סביב 7, בריטניה 5, צרפת 4.4). במקביל, שררו שיעורי תמותה גבוהים בקרב תינוקות וילדים עד גיל 5 - שהגיעו עד כדי שליש ויותר מהילדים. תוחלת החיים באירופה בתחילת המאה הייתה סביב 40 שנה. המהפכה התעשייתית הביאה לשיפור ניכר ברמת החיים, להקפדה על היגיינה ושיפורים במערכות הרפואה, ובעקבותיה החלה במחצית השנייה של המאה ה-19 צניחה בתמותת תינוקות וילדים. בעקבותיה ירדו שיעורי הפריון לרמות של כ-3 ילדים לאישה ואף למטה מכך. (ב-1900 היה שיעור הפריון בארצות הברית 3.9, בבריטניה 3.5 ובצרפת 2.8).

==שלבי התמורה הדמוגרפית==
התמורה הדמוגרפית מחולקת בדרך כלל לארבעה או חמישה שלבים:
*בשלב הראשון רמות הילודה והתמותה גבוהות.
*בשלב השני שיעורי תמותת תינוקות וילדים יורדים
*בשלב השלישי שיעורי הפריון יורדים בחדות ובעקבותיהם שיעורי הילודה
*בשלב הרביעי שיעורי הילודה והתמותה מתייצבים ברמות נמוכות

==התמורה הדמוגרפית השנייה==
החל משנות השבעים של המאה העשרים החלה במדינות המפותחות תופעה חדשה שזכתה לשם "התמורה הדמוגרפית השנייה: תוחלת החיים החלה לעלות בעיקר בשל שיפור ניכר ברפואה ובמניעת תמותה, ובמקביל המשיכו שיעורי הפריון לרדת אל מתחת לשיעור התחלופה הדמוגרפי -2.1. ברוב המדינות שיעור הפריון ירד מתחת ל-2 ילדים לאישה, ובמדינות מסוימות אף לפחות מ-1.5.

==קישורים חיצוניים==

* [http://censusindia.gov.in/DigitalLibrary/Demographic-Transition-in-India.pdf ], Demographic Transition in India

==הערות שוליים==

קטגוריה:דמוגרפיה
איליה קוטפוב

איליה אולגוביץ' קוטפוב (ברוסית: Илья Олегович Кутепов; נולד ב-29 ביולי 1993) הוא כדורגלן רוסי המשחק בעמדת הבלם בקבוצת ולז' מוסקבה.

==קריירת מועדונים==
קוטפוב התחיל את הקריירה שלו בקבוצת הילדים דינמו סטברופול. בהמשך קוטפוב הצטרף לקבוצת ShBFR גנלדז'יק ושנתיים לאחר מכן הצטרף לאקדמיית קונופליוב. בנובמבר קיבל הצעה מזניט סנקט פטרבורג, אך לבסוף הוא לא חתם.

ב-11 ביוני 2012 חתם בספרטק מוסקבה. ב-10 בדצמבר 2012 קוטפוב ערך את הופעת הבכורה שלו בקבוצה בניצחון 0–1 נגד רובין קאזאן. לאחר מכן, קוטפוב הצטרף לקבוצת המילואים. ב-1 בנובמבר 2015 קוטפוב חזר לקבוצה הראשונה במשחק ההפסד 0–1 לאורל. ב-8 באפריל 2018 קוטפוב הבקיע את שער הבכורה שלו בנבחרת בניצחון 1–4 נגד אנז'י מחצ'קלה.

ביולי 2022 חתם לעונה אחת בטורפדו מוסקבה, שאך זה העפילה לליגה הבכירה.

ב-6 בספטמבר 2023 קוטפוב חתם בוולז' מוסקבה.

==קריירה בינלאומית==
באוגוסט קוטפוב זומן סגל נבחרת רוסיה לקראת המשחקים נגד ו. ב-9 באוקטובר 2016 קוטפוב ערך את הופעת הבכורה שלו בנבחרת במשחק ידידות נגד .

קוטפוב נכלל בסגל הנבחרת לקראת גביע הקונפדרציות 2017 ומונדיאל 2018.

==תארים==
; ספרטק מוסקבה
*ליגת העל הרוסית: 2016/2017
*הסופר קאפ הרוסי: 
*גביע רוסי: 2021/2022

==קישורים חיצוניים==

קטגוריה:בלמי כדורגל רוסים
קטגוריה:כדורגלנים רוסים
קטגוריה:כדורגלני טורפדו מוסקבה
קטגוריה:כדורגלני ספרטק מוסקבה
קטגוריה:כדורגלני נבחרת רוסיה
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:רוסים שנולדו ב-1993
אצטדיון אלפונסו לופס

אצטדיון אלפונסו לופס (בספרדית: Estadio Alfonso López) הוא אצטדיון כדורגל בעיר בוקרמנגה שבקולומביה, אשר מונה 30,000 מקומות, ומשמש בתור מגרשה הביתי של קבוצת אתלטיקו בוקרמנגה. נושא את שמו של נשיא קולומביה לשעבר, אלפונסו לופס פומחרו, שכיהן בשנים 1934-1938 ו-1942-1945.

== היסטוריה ==
מבט מהיציע המערבי
הוא נפתח ב-12 בדצמבר 1941 ובנייתו נעשתה בעיקר בשביל המשחקים הלאומיים של קולומביה והחל משנת 1949 הפך למגרשה הביתי של אתלטיקו בוקרמנגה. האצטדיון נפתח עם תכולה של 10,000 מקומות, אך עם השנים עבר מספר שינויים, שיפוצים והרחבות, מה שהגדיל את התכולה שכיום עומדת על כ-30,000.
הוא היה האצטדיון הראשון בקולומביה שבו הוחלף משטח הדשא בדשא מלאכותי בשנת 2006, ונחנך במשחק ידידות בין אתלטיקו בוקרמנגה והקבוצה הפרגוואית, קלוב אולימפיה.

לאחר 10 שנים של משטח מלאכותי, הוחזר הדשא הטבעי וכן בוצעו שינויים נוספים באצטדיון כמו שיפור התאורה והתקנת מושבים. כמו כן, נבחנה ב-2017 האפשרות להחליף את שמו שלך האצטדיון להרמן אסרוס, שהיה אחד משחקניה הבולטים של ושל אתלטיקו בוקרמנגה. עם פטירתו של אסרוס ב-2018, הועלה העניין שוב לדיון.

==אירועים==
* משחקים בין-לאומיים
* מארחת המשחקים הלאומיים בשנים 1941 ו-1996
* קונצרטים
* אירוח אליפות דרום אמריקה עד גיל 20 בכדורגל נשים בשנת 2010
* אירוח משחקי ידידות של נבחרת קולומביה
* מרוצי אופנועים

==קישורים חיצוניים==

קטגוריה:אצטדיוני כדורגל בקולומביה
קטגוריה:אתלטיקו בוקרמנגה
קטגוריה:בוקרמנגה: ספורט
אפטורניס

אפטורניס (שם מדעי: Aptornis) הוא סוג של עוף נכחד מסדרת העגוראים אשר חי על האי הצפוני של ניו זילנד בין המיוקן להולוקן והוא הסוג היחיד מהמשפחה אפטורניים (Aptornithidae). סוג זה תואר לראשונה בידי החוקר ריצ'רד אוון ונכללו בו 2 מינים שעברו ענקיות איים, עם מין נוסף שבוטל. המשמעות של שמו המדעי היא: "Apteryx" – "קיווי", "ornis" – "עוף", כלומר: "עוף הקיווי".

קרוביו החיים של עגור נכחד זה הם העגוריים והרליתיים או הפסופיים. כמה חוקרים רואים בו סוג מהסדרה החדשה סופיות שמש בו 2 מינים דומים: קגו וסופית שמש. בעבר סברו שהוא קרוב יותר לדגרתליים או לקרובי עופות המואה והקיוויים שמוצאם בניו זילנד. עם זאת כיום מניחים שהדמיון לעופות הענק הוא באבולוציה מתכנסת עקב הבידוד בו חי והתגדל במשך השנים.
== מאפיינים ==
עוף גדול זה הגיע לגובה של 80 ס"מ ולמשקל 18 ק"ג, מה שהופך אותו לאחד מגדולי העגוראים (אך קטן יותר מהאאוגרואידיים) ודומה בגודלו לעופות המואה הקטנים יחסית. הוא היה חסר יכולת תעופה עם כנפיים מנוונות, בעל רגליים ארוכות ושריריות ובעל מקור גדול המכופף למטה בדומה למקור של עוף טוקוס. מבדיקת מבנה המקור של עופות אוכלי חרקים או צמחוניים מסתבר שעוף זה היה אוכל-כול שניזון מחרקים וגם מחסרי חוליות אחרים, לטאות, מחודקי ראש ואף מעופות קטנים. 

מאובני עוף זה התגלו בשטחי שפילה והצעירים שבהם התאבנו לפני 5,000 שנה בלבד. ככל הנראה הם נכחדו בידי ציד והשמדה מהמאורים ומכלבים וחולדות שהביאו איתם, הרבה לפני בוא החוקרים האירופאים.

==קישורים חיצוניים==

איור של Aptornis otidiformis רודף אחרי לטאה.

קטגוריה:בעלי חיים שתוארו ב-1848
קטגוריה:עגוראים
קטגוריה:בעלי חיים שחיו בנאוגן באוקיאניה
קטגוריה:בעלי חיים שחיו בפליסטוקן באוקיאניה
קטגוריה:עופות חסרי יכולת תעופה
קטגוריה:עופות שחיו בנאוגן
קטגוריה:עופות שחיו בפליסטוקן
קטגוריה:עופות שנכחדו בהולוקן
קטגוריה:אוקיאניה: עופות שנכחדו
קטגוריה:ניו זילנד: מאובנים
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1844
אלברטונקטס

אלברטונקטס (שם מדעי: Albertonectes; משמעות שמו: "השחיין של אלברטה") הוא סוג של זוחל ימי מסדרת הפלזיוזאורים וממשפחת האלאסמוזאוריים. הוא חי בתור הקרטיקון לפני 73.5 מיליון שנה בחופי אמריקה הצפונית ובים הפנימי המערבי. מאובניו התגלו ב-2012 בתצורות בירפאו שבאלברטה, קנדה, על ידי תאי קובו (Tai Kubo) שהעניק לו את שמו המדעי.

האלברטונקטס היה אחד מהארוכים והגדולים שבפלסיוזאורודים והוא הגיע לאורך 11.6 מטר, כש-7 מטרים הכיל רק הצוואר. בקצה הצוואר הייתה גולגולת קטנה ושטוחה עם לסת מלאה שיניים חרוטיות דקות שיכלו להיסגר על דגים ואמוניטים בהפתעה. הוא עצמו למרות גודלו שימש לטרף לטורפים גדולים ממנו כמו המוזאזאורוס העצום.

==קישורים חיצוניים==

קטגוריה:בעלי חיים שתוארו ב-2012
קטגוריה:טקסונים שתוארו בידי דונלד הנדרסון
קטגוריה:אלאסמוזאוריים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-2012
פסולסוכוס

פסולסוכוס (שם מדעי: Fasolasuchus) הוא סוג זוחל ארכוזאור גדול שדמה במראהו לתנין יבשתי והיה טורף-על בתחומי מחייתו והוא חי בסוף הטריאס לפני 215–217 מיליון שנה מהיום. המאובנים שלו התגלו בתצורות לוס קולורדוס שבארגנטינה בידי החוקר חוסה בונפרטה ב-1981.

== מאפיינים ==
הפסולסוכוס היה ארכוזאור קדום מהתנינים שהיה קרובו של הפוסטוסוכוס, אך היה גדול ממנו בהרבה. לפי מדידה משוערת הוא הגיע לאורך 8–10 מטרים, ארוך גם מהזאורוסוכוס שחי באותו אזור. בניגוד לרוב קרוביו למעט הזאורוסוכוס, הוא היה בעל זנב עם טבעות בודדות של אוסטאודרם לאורך גופו והיה יכול לזקוף את גפיו. כמו קרוביו הוא היה טורף בעל לסת מעוגלת ובעלת שיניים מחודדות. כמו כן הוא היה בעל מספר חוליות המזכירות את חוליות התרופודים או הפוסטוסוכוס הצפון-אמריקאי.

ככל הנראה זוחל ענקי זה נכחד עם הכחדת הטריאס לפני 201 מיליון שנה.

==קישורים חיצוניים==

קטגוריה:פסאודוסוכיה
קטגוריה:בעלי חיים שחיו בטריאס עליון באמריקה הדרומית
קטגוריה:ארכוזאורים פרהיסטוריים
קטגוריה:טקסונים שתוארו בידי חוסה בונפרטה
סמילוסוכוס

סמילוסוכוס (שם מדעי: Smilosuchus; משמעות השם: "תנין אזמל" עקב צורת הלסתות שלו) הוא סוג של זוחל קדום ממשפחת הפייטוזאוריים אשר חי בסוף תור הטריאס. המאובנים שלו התגלו באמריקה הצפונית ב-1995 ושויכו לסוג לפטוסוכוס (Leptosuchus). בהמשך התברר שהמין, L. gregorii היה בעל מבנה שונה של ציצות וקשקשים, כך שהמין הועבר לסוג אחר. בהמשך התגלו עוד שני מינים מסוג זה.

היצור דמוי-התנין היה בעל גולגולת באורך 155 סנטימטר והגיע לאורך 7–12 מטר, מה שהופך אותו לגדול שבפייטוזאוריים. הגולגולת הייתה צרה מאוד, עם לסת עליונה שהזדקרה למעלה ונחיריים רחבות מאוד שבלטו מקצה הראש ועם עיניים בקצה העליון של הראש. הלסת הייתה שטוחה ובעלת שיניים קדמיות שנועדו לתפוס טרף ועוד כמה שיניים אחוריות שנועדו לחתוך את הבשר. התנין הסתתר במארב מתחת למים, שם חיכה לטרף גדול כמו הפלסירה.

==קישורים חיצוניים==

קטגוריה:פייטוזאורים
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1995
ברינסוכוס

ברינסוכוס (שם מדעי: Barinasuchus; משמעות השם: "תנין ברינס") הוא סוג של זוחל דמוי-תנין נכחד שחי בתקופת האאוקן עד לאמצע המיוקן, לפני 37.2-11.8 מיליון שנה. מאובניו התגלו ב-2005 בארגנטינה, ונצואלה ופרו והוא תואר בידי החוקרים אלפרדו פאולינו ועומאר לינרס. קרוי על שם המדינה הוונצואלית בה התגלה, ברינס.

המאובנים הראשונים שנמצאו לתנינאי זה כללו לסתות כבדות מעוגלות ושטוחות בעל מבנה שהזכיר דינוזאור תרופוד, כך שהוא היה טורף. אורך ממצאי הגולגולת שנמצאה הגיע ל-70 ס"מ ונראה שהאורך הכולל הגיע למטר אחד. האורך הכולל של הזוחל הגיע לשישה מטרים, בדומה לתנין היאור, מה שהופך אותו לגדול התנינאים ממשפחתו.

במקור נחשב הברינסוכוס למין של סבכוס (Sebecus), תנינאי דומה ממצרים. הוא היה טורף בעל אורח חיים יבשתי שהסתתר במארב לטרף לא זהיר. מבנה הלסתות השריריות עזר להתמודד עם טרף כבד והשיניים הותאמו לחיתוך בשר.

==קישורים חיצוניים==

קטגוריה:בעלי חיים שחיו באאוקן באמריקה הדרומית
קטגוריה:בעלי חיים שחיו באוליגוקן באמריקה הדרומית
קטגוריה:בעלי חיים שחיו במיוקן באמריקה הדרומית
קטגוריה:מגה-פאונה של הפלאוגן באמריקה הדרומית
קטגוריה:מגה-פאונה של הנאוגן באמריקה הדרומית
קטגוריה:דמויי תנינאים שחיו בפלאוגן
קטגוריה:דמויי תנינאים שחיו בנאוגן
קטגוריה:מאובני טקסונים שתוארו ב-2007
אור אדרי (שחקן)

אור אדרי (נולד ב-10 בינואר 1988) הוא שחקן ישראלי.

== ביוגרפיה ==
אדרי למד משחק אצל יורם לוינשטיין. ב-2014 שיחק ב"הרחק מהיעדרו" בתפקיד אור. ב-2015 התארח בסדרות "שיחות יוצאות" ו"רוני והלהקה". ב-2016 הופיע בתפקיד עצמו ב"גב האומה". באותו השנה שיחק בסדרה "עקרון ההחלפה" בתפקיד אלירן, והתארח ב"לצבי יש בעיה". גילם את דמותו של הנער המצרי פפירוס, בסדרה עלילות ארץ גושן של ערוץ מאיר לילדים.

פריצת דרכו הייתה בתפקיד ראשי בסדרה "תאג"ד" בתפקיד בן לולו, בה המשיך לשחק גם בעונתה השנייה. ב-2018 החל לשחק בסדרה "אילת". ב-2021 שיחק בסדרה "זיגי" בתפקיד עומר צפריר.

חיים אישיים 

בין השנים 2016–2017 במשך שנה היה בן זוגה של השחקנית אינה בקלמן.

==קישורים חיצוניים==

* [https://www.add-ca.com/talents/אור-אדרי/ אורי אדרי], באתר של הסוכנות ADD
* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1988
צומת נהריה

צומת נהריה הוא צומת בנהריה המחבר את כביש 4 עם כביש 8912 (שדרות הנשיא בן צבי) ושדרות הגעתון. הצומת, יחד עם תחנת הרכבת והתחנה המרכזית הסמוכות, מהווה את המרכז התחבורתי של נהריה ובמידה רבה גם של היישובים הקרובים.

בחלקו המערבי של הצומת הוקמה בתחילת שנות ה-2000 מזרקת הקשתות שפעלה זמן קצר. במהלך שנת 2016 שודרה הצומת והוקמה "מזרקת התותח", המזרקה בנויה ממדרגות צרות בצורת מלבן, ובמרכזה הוצב תותח מתוצרת ברית המועצות שירה לעבר העיר נהריה, ונלקח כשלל בידי צה"ל במהלך מלחמת לבנון הראשונה.

בשנת 2021 הועבר התותח למדשאה הסמוכה לצומת ב"פארק הניצחון" בעיר, ובמקומו הוצב מייצג סירת מפרש המחליפה אורות בלילה. מייצג זה נבחר על ידי תושבי העיר.<ref></ref>
המזרקה הישנה (מזרקת הקשתות) בצומת נהריה (2014)

בשנת 2019 נחנך גשר מיתרים להולכי רגל העובר מעל הצומת, שנקרא בשם "גשר מיתרי עד", לזכרם של תושבי נהריה הנופלים והנופלות במערכות ישראל ופעולות האיבה. הגשר מחבר את תחנת הרכבת עם "קניון סטאר" הסמוך, ללא מעבר דרך הרמזורים בצומת.<ref></ref>

==הערות שוליים==

קטגוריה:נהריה: תחבורה
נהריה, צומת
ריקרדו אווילה

ריקרדו גווארדיה אווילה (בספרדית: Ricardo Guardia Ávila; נולד ב-4 בפברואר 1997) הוא כדורגלן פנמי המשחק בעמדת הקשר האחורי בסוליה.

==קריירת מועדונים==
אווילה התחיל את הקריירה שלו בקבוצת צ'וריאו בה שיחק שתי עונות.

ב-29 באוגוסט 2016 הושאל לקופר מליגת העל הסלובנית, אך לא רשם בה ולו דקת משחק אחת.

ב-1 ביולי 2017 הצטרף לגנט מליגת העל הבלגית והצטרף לקבוצת המילואים.

בקיץ חתם באוניברסיטריו מליגת העל הפנמית. ב-24 בינואר 2019 אווילה הושאל לריאל מונרכס.

==קריירה בינלאומית==
בצעירותו, אווילה שיחק בנבחרת הנוער של פנמה.

ב-10 באוגוסט 2016 אווילה ערך את הופעת הבכורה שלו בנבחרת הבוגרת בתיקו 0-0 נגד . אווילה השתתף עם נבחרת פנמה במונדיאל 2018.

==קישורים חיצוניים==

קטגוריה:כדורגלנים פנמים
קטגוריה:קשרי כדורגל פנמים
קטגוריה:כדורגלני אוניון דפורטיבו אוניברסיטריו
קטגוריה:כדורגלני קופר
קטגוריה:כדורגלני ריאל מונרכס
קטגוריה:כדורגלני נבחרת פנמה
קטגוריה:כדורגלני מונדיאל 2018
קטגוריה:ספורטאים זרים בסלובניה
קטגוריה:ספורטאים זרים בבלגיה
קטגוריה:ספורטאים פנמים בארצות הברית
קטגוריה:ספורטאים זרים בוונצואלה
קטגוריה:פנמים שנולדו ב-1997
לנצ'יה D24

לנצ'יה D24 (באיטלקית: Lancia D24) היא מכונית מרוץ מתוצרת יצרנית הרכב האיטלקית לנצ'יה אשר יוצרה בין השנים 1953–1954.

המהנדס, התעשיין וחובב מכוניות המרוץ, בנו של מייסד "לנצ'יה", ג'יאני לנצ'יה ייסד את קבוצת המרוץ של היצרן לנצ'יה - Scuderia Lancia. עבור קבוצת המרוץ פותחה ונבנתה סדרת רכבי המרוץ "D", שפעלה בין השנים 1949 - 1955.

דגמי "לנצ'יה D24" התחרו במרוצי מכוניות בין השנים 1953–1954.

==לנצ'יה D24==
* יוצרו 9 יחידות.
* מושב נהג בלבד.
* מערכת היגוי - מימין.
* מארז מסגרת חלל צינורי.
* מנוע קדמי אורכי.
* מנוע קירור מים.
* 3 מאיידים מסוג "Weber 46 DCF3".
* קיבולת מכל דלק - 110 ליטר, ממוקם בחלק האחורי של הרכב, אליו מחובר מכל דלק נוסף, עם קיבולת של 50 ליטר.
* מערכת חשמל - 12 וולט.

==דגמי "לנצ'יה D24"==
1. מספר רישוי: TO151241, אושרה לתנועה מ-20 באוגוסט 1953, התחרתה במרוץ 6 השעות של נורבורגרינג ומרוץ 12 השעות של סברינג.

2. מספר רישוי: TO151240, אושרה לתנועה מ-20 באוגוסט 1953, התחרתה במרוץ 6 השעות של נורבורגרינג ומרוץ "Carrera Panamericana" .

3. מספר רישוי: TO151544, אושרה לתנועה מ-6 בספטמבר 1953, התחרתה ב מרוץ 12 השעות של סברינג, מרוץ "Carrera Panamericana" ומרוץ "Coppa della Toscana" .

4. מספר רישוי: TO 152974, אושרה לתנועה מ-6 באוקטובר 1953, התחרתה במרוץ "Carrera Panamericana" , מרוץ 12 השעות של סברינג ומרוץ מילה מילייה.

5. מספר רישוי: TO 157846, אושרה לתנועה משנת 1954, התחרתה במרוץ "Carrera Panamericana" , בשנת 1955 ניתנה לנשיא ארגנטינה חואן דומינגו פרון.

6. מספר רישוי: TO162250, אושרה לתנועה משנת 1954, התחרתה במרוץ מילה מילייה.

7. מספר רישוי: TO162251, אושרה לתנועה משנת 1954, התחרתה במרוץ מילה מילייה נהוגה על ידי "Piero Taruffi" .

8. מספר רישוי: TO162249, אושרה לתנועה משנת 1954, התחרתה במרוץ מילה מילייה נהוגה על ידי "Eugenio Castellotti" .

9. מספר רישוי: TO162249, אושרה לתנועה משנת 1954, התחרתה במרוץ מילה מילייה.

== תמונות ==
<gallery mode="packed" heights="140">
קובץ:FoS20162016 0625 100202AA (27290041153).jpg | "לנצ'יה D24" 
קובץ:Lancia D24 - Flickr - exfordy (1).jpg | "לנצ'יה D24" - מבט לתא הנהג 
קובץ:1954-05-30-Giro di Sicilia-LanciaD24-PieroTaruffi-GianniLancia.jpg | "לנצ'יה D24" במרוץ "טור-דה סיציליה" (Giro di Sicilia), שנת 1954 (נוהג: "Piero Taruffi" , במרכז: ג'יאני לנצ'יה ) 
קובץ:Lancia D24 - Flickr - exfordy.jpg | "לנצ'יה D24" 
קובץ:1954 Lancia D24 Sports Racing Car (142835353).jpeg | "לנצ'יה D24" 
</gallery>

==ראו גם==
* לנצ'יה

== קישורים חיצוניים ==

* 

==הערות שוליים==

קטגוריה:מכוניות מרוץ
קטגוריה:דגמי מכוניות שהושקו ב-1953
D24
קטגוריה:כלי רכב איטלקיים
סבסטיאן לארסון

בנגט אולף סבסטיאן לארסון (בשוודית: Bengt Ulf Sebastian Larsson; נולד ב-6 ביוני 1985) הוא כדורגלן עבר שוודי ששיחק בעמדת הקשר.

==קריירת מועדונים==
לארסון התחיל את הקריירה שלו במחלקת הנוער של אסקילסטונה ובגיל 16 הצטרף לאקדמיה לכדורגל של ארסנל. ב-27 באוקטובר 2004 לארסון ערך את הופעת הבכורה שלו בקבוצה הבוגרת במסגרת גביע הליגה האנגלי נגד מנצ'סטר סיטי. ב-1 בפברואר 2006 לארסון ערך את הופעת הבכורה שלו בליגה בהפסד 2–3 נגד ווסטהאם יונייטד.

באוגוסט לארסון הושאל לברמינגהאם סיטי עם אופציה לרכישה. בינואר לארסון חתם על חוזה בקבוצה תמורת מיליון פאונד. באפריל לארסון הבקיע את שער הבכורה שלו בקבוצה במשחק הליגה נגד שפילד ונסדיי.

עם עלייתה של ברמינגהאם לפרמייר ליג, לארסון נדחק מההרכב וזכה לחזור אליו אחרי מינויו של אלכס מקליש לאימון הקבוצה. בדצמבר הבקיע את שער הליגה הראשון שלו בפרמייר ליג נגד טוטנהאם הוטספר, שהביא לקבוצתו ניצחון ראשון אחרי שלושה חודשים.

ב-22 ביוני 2011 חתם בסנדרלנד, אליה הגיע בהעברה חופשית. לארסון ערך את הופעת הבכורה שלו בקבוצה בתיקו 1-1 נגד ליברפול, בו גם הביע את שער הבכורה שלו בקבוצה.

ב-9 באוגוסט 2017 לארסון חתם בהאל סיטי. 3 ימים לאחר מכן, לארסון ערך את הופעת הבכורה שלו במועדון בניצחון 1–4 נגד בורטון אלביון. ב-30 בספטמבר הבקיע את שער הבכורה שלו בקבוצה בניצחון 1–6 נגד ברמינגהאם סיטי.

ב-11 ביוני 2018 לארסון חזר לשוודיה וחתם במאלמה.

==קריירה בינלאומית==
לארסון זומן לראשונה לסגל נבחרת שוודיה באוקטובר . בפברואר ערך את הופעת הבכורה שלו בנבחרת במשחק ידידות נגד . לארסון נכלל בסגל הנבחרת לקראת יורו 2008.

ב-29 במרץ 2011 לארסון הבקיע את שער הבכורה שלו בנבחרת בניצחון 1–2 נגד במסגרת מוקדמות יורו 2012. ב-9 ביוני 2018 לארסון ערך את הופעתו ה-100 במדי נבחרת שוודיה במשחק ידידות נגד .

==תארים==
; א.י.ק. סולנה
*ליגת העל השוודית: 

; ברמינגהאם סיטי
*גביע הליגה האנגלי: 

; אישיים
*כדורגלן העונה של ברמינגהאם סיטי: 
*כדורגלן העונה של השחקנים בברמינגהאם סיטי: 
*שער העונה בברמינגהם סיטי: 
*כדורגלן העונה של האוהדים בסנדרלנד: 

==קישורים חיצוניים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני ארסנל
קטגוריה:כדורגלני ברמינגהאם סיטי
קטגוריה:כדורגלני סנדרלנד
קטגוריה:כדורגלני האל סיטי
קטגוריה:כדורגלני א.י.ק סולנה
קטגוריה:כדורגלני נבחרת שוודיה
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים שוודים באנגליה
קטגוריה:שוודים שנולדו ב-1985
יאן בדנארק

יאן קספר בדנארק (בפולנית: Jan Kacper Bednarek; נולד ב-12 באפריל 1996) הוא כדורגלן פולני המשחק בעמדת הבלם בסאות'המפטון ובנבחרת פולין.

==קריירת מועדונים==
בדנארק התחיל את הקריירה שלו במחלקת הנוער של לך פוזנן. ב-23 בספטמבר 2013 בדנארק ערך את הופעת הבכורה שלו בקבוצה הבוגרת בניצחון 0–2 נגד פיאסט גילוויציה. בעונת הושאל לגורניק לצ'זנה, ובסיום העונה חזר לפוזנן.

ב-1 ביולי 2017 בדנארק חתם לחמש שנים בסאות'המפטון מהפרמייר ליג תמורת 5 מיליון פאונד. רק, ב-14 באפריל 2018 בדנארק ערך את הבכורה שלו בקבוצה בהפסד 2–3 לצ'לסי.

ב-1 בספטמבר 2022 הושאל לאסטון וילה.

==קריירה בינלאומית==
ב-4 בספטמבר 2017 בדנארק ערך את הופעת הבכורה שלו בנבחרת פולין בניצחון 0–3 נגד . בדנארק נכלל בסגל הנבחרת לקראת מונדיאל 2018, בו כבש את שער הבכורה שלו בנבחרת בניצחון 0–1 נגד ב-28 ביוני.

נכלל בסגל נבחרת פולין לטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים פולנים
קטגוריה:בלמי כדורגל פולנים
קטגוריה:כדורגלני לך פוזנן
קטגוריה:כדורגלני אסטון וילה
קטגוריה:כדורגלני סאות'המפטון
קטגוריה:כדורגלני נבחרת פולין
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פולנים שנולדו ב-1996
דובוני אכפת לי: המסע לארץ הצחוק

דובוני אכפת לי: המסע לארץ הצחוק (באנגלית: Care Bears: Journey to Joke-a-lot) הוא סרט אמריקאי-בריטי-קנדי באנימציה ממוחשבת לילדים שמבוסס על הזיכיון "דובוני אכפת לי" שבבעלות חברת "Those Characters from Cleveland". הסרט הוא הסרט הראשון של דובוני אכפת לי באנימציה ממוחשבת. הסרט בוים על ידי מייק פלוס ונכתב על ידי ג'פרי אלן שכטר. 

הסרט שודר לראשונה בארצות הברית ב-5 באוקטובר 2004, ולאחר מכן הופץ בעולם דרך חברת "סרטי יוניברסל". בישראל הסרט יצא ב-DVD בדיבוב לעברית בשנת 2005. אורך הסרט הוא כ-83 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית והולנדית).

== תקציר העלילה ==
הסרט מספר על דובי לב-אמת, שמחפש מקום אחר בו יעריכו את חוש ההומור שלו כאשר אחת מבדיחותיו לא הצליחו. דובי לב-אמת מצא ארץ בשם "ארץ הצחוק", ארץ בה ההומור שולט. דובי לב-אמת הופך במהרה למלך של הארץ, אפילו נותנים לו את השרביט המלכותי השומר על תכשיטי הממלכה הקסומים שמחזיקים את סוד היכולות של הארץ להצחיק. באותו זמן, לב-רגיש, לב-רון ושאר דובוני אכפת לי, דואגים לשלומו של דובי לב-אמת שנאבד. הדובונים יוצאים לחפש אותו ומנסים לשכנע אותו לחזור הביתה, לארץ אכפתיה.

== הדמויות והמדבבים ==
	

== מוזיקה ==
באותו יום בו שודר הסרט לראשונה, פורסם אלבום שירים של הסרט שבוצע על ידי המדבבים של הסרט. כותב האלבום היה איאן תומאס, והוא כולל כ-13 שירים שמתוכם רק 5 הופיעו בסרט. האלבום לא נמכר בישראל, אך חמשת השירים שהופיעו בסרט דובבו לעברית.

== ראו גם ==
* דובוני אכפת לי

== קישורים חיצוניים ==

קטגוריה:סרטים באנגלית
קטגוריה:סרטי 2004
קטגוריה:סרטים אמריקאיים
קטגוריה:סרטים קנדיים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטי פנטזיה
קטגוריה:סרטי פנטזיה אמריקאיים
קטגוריה:סרטים מוזיקליים
קטגוריה:סרטים מוזיקליים אמריקאיים
קטגוריה:סרטי הנפשה מוזיקליים
קטגוריה:סרטי ילדים
קטגוריה:סרטי קומדיה מונפשים
קטגוריה:סרטי אתחול
קטגוריה:סרטי דובוני אכפת לי
קטגוריה:סרטי אנימציה שיצאו ישירות בפורמט לצפייה ביתית
הסופר קאפ האיטלקי 2007

הסופר קאפ האיטלקי 2007 היה המהדורה ה-20 של הסופר קאפ האיטלקי. הוא נערך ב-17 באוגוסט 2007, בסן סירו, שבמילאנו, איטליה. המשחק שוחק בין אלופת הסרייה א' לעונת 2006/07, אינטר מילאנו, לבין מחזיקת הגביע האיטלקי של אותה העונה, רומא. רומא ניצחה במשחק בתוצאה 1-0.

==סיכום המשחק==

===הרכבי הקבוצות===
{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="1" cellpadding="1"
|colspan="4"|אינטר:
|-
!| !!|
|
|-
| שוער || 12 || ז'וליו סזאר
|-
| מגן ימני || 16 || ניקולס בורדיסו 
|-
| בלם || 2 || איוואן קורדובה
|-
| בלם || 23 || מרקו מטראצי 
|-
| מגן שמאלי || 26 || כריסטיאן קיבו
|-
| קשר || 14 || פטריק ויירה 
|-
| קשר || 15 || אוליבייה דאקור 
|-
| קשר || 4 || חבייר זאנטי (קפטן)
|-
| קשר התקפי || 5 || דיאן סטנקוביץ' 
|-
| חלוץ מרכזי || 29 || דויד סואסו
|-
| חלוץ מרכזי || 8 || זלאטן איברהימוביץ' 
|-
|colspan=3|מחליפים:
|-
| שוער || 1 || פרנצ'סקו טולדו
|-
| הגנה || 25 || וולטר סמואל
|-
| הגנה || 6 || מקסוול
|-
| קישור || 19 || אסטבן קמביאסו 
|-
| קישור || 7 || לואיש פיגו 
|-
| התקפה || 9 || חוליו קרוס 
|-
| התקפה || 18 || הרנן קרספו
|-
|colspan=3|מאמן:
|-
|colspan=4| רוברטו מאנצ'יני
|}
|valign="top"|
|valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|רומא:
|-
!width=25| !!width=25|
|
|-
| שוער || 32 || דוני 
|-
| מגן ימני || 77 || מרקו קאסטי
|-
| בלם || 2 || כריסטיאן פאנוצ'י 
|-
| בלם || 5 || פיליפ מקסס 
|-
| מגן שמאלי || 22 || מקס טונטו 
|-
| קשר הגנתי || 16 || דניאלה דה רוסי
|-
| קשר הגנתי || 8 || אלברטו אקווילני
|-
| קיצוני ימני || 9 || מירקו ווצ'יניץ' 
|-
| קשר התקפי || 14 || לודוביק ז'ולי
|-
| קיצוני שמאלי || 11 || רודריגו טאדיי 
|-
| חלוץ מרכזי || 10 || פרנצ'סקו טוטי (קפטן)
|-
|colspan=3|מחליפים:
|-
| שוער || 1 || ג'יאנלוקה קורצ'י
|-
| הגנה || 13 || מרקו אנדראולי
|-
| הגנה || 28 || אלאנדרו רוסי 
|-
| קישור || 33 || מתיאו בריגי 
|-
| קישור || 20 || סימונה פרוטה 
|-
| התקפה || 30 || מאנסיני
|-
| התקפה || 40 || שבאני נונדה
|-
|colspan=3|מאמן:
|-
|colspan=4| לוצ'אנו ספאלטי
|}
|}
{| width=100% style="font-size: 90%"
|
עוזרי השופט:
 אלסנדרו גריסלי
 פאולו קלקאנו
|}

==ראו גם==
* עונת 2007/2008 בסרייה א'

קטגוריה:תחרויות כדורגל ב-2007
קטגוריה:אינטר מילאנו
סופר קאפ 2007
קטגוריה:מילאנו: תחרויות כדורגל
אנה מריה טלס קאריירה

אנה מריה טלס קאריירה (באנגלית: Ana Maria Teles Carreira) הייתה שגרירת אנגולה בבריטניה. משמשת כדיפלומטית מקצועית בשירות החוץ האנגולי. בטרם מונתה לשגרירה, עבדה במשרד החוץ האנגולי כמנהלת המחלקה המשפטית והקונסולרית ומנהלת אזור אסיה ואוקיאניה. היא שימשה כיועצת ברפובליקה של קונגו.

בשנת 2001, הייתה שגרירת אנגולה להודו, השגרירה השנייה בהיסטוריה של אנגולה להודו. ולאחר מכן הייתה שגרירה לא תושבת של אנגולה בתאילנד. ב-2005 מונתה כשגרירת אנגולה בבריטניה.. היא כיהנה בתפקיד עד לשנת 2011 כאשר במקומה מוני מיגל נטו.

בין השנים 2011 ל-2017, כיהנה כשגרירת אנגולה לגאנה.

אנה מריה טלס קאריירה בעלת תואר ראשון במשפטים, ותואר שני בלימודים דיפלומטיים מהאקדמיה הדיפלומטית של לונדון באוניברסיטת וסטמינסטר.

==הערות שוליים==

קטגוריה:דיפלומטיות אנגוליות
קטגוריה:שגרירים בממלכה המאוחדת
קטגוריה:שגרירי אנגולה
קיריל דניסוב

קיריל גיאורגביץ' דניסוב (ברוסית: Кири́лл Гео́ргиевич Дени́сов; נולד ב-25 בינואר 1988) הוא ג'ודוקא רוסי.

דניסוב מחזיק בחמש מדליות מאליפויות העולם, שתי מדליות כסף (2009 ו-2015) ושלוש מדליות ארד (2010, 2013 ו-2017). באליפויות אירופה הוא זכה בארבע מדליות. שתי מדליות זהב (2013 ו-2015), מדליית כסף (2011) ומדליית ארד (2017).

דניסוב התחרה פעמיים במשחקים האולימפיים בשנים 2012 ו-2016. בלונדון 2012 הוא הגיע עד שלב חצי הגמר בו הפסיד לאשלי גונזלס הקובני ונשר לקרב על מדליית הארד שם הפסיד למסאשי נישיאמה היפני.

במהלך הקריירה דניסוב זכה במדליות רבות בתחרויות מהסבב העולמי וביניהן מדליות בטורנירי טוקיו ופריז היוקרתיים.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2009
| גראנד סלאם
| ריו דה ז'ניירו
| 
|-
| 2010
| גראנד פרי
| צ'ינגדאו
| סין
|-
| 2013
| גראנד פרי
| סמסון
| 
|-
| 2016
| גראנד פרי
| צ'ינגדאו
| סין
|-
| 2016
| גראנד סלאם
| טוקיו
| 
|-
| 2018
| גראנד פרי
| אגאדיר
| 
|}

==קישורים חיצוניים==

==הערות שוליים==

קטגוריה:ג'ודוקא רוסים
קטגוריה:אלופי אירופה בג'ודו
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:רוסים שנולדו ב-1988
מפל הקרח ברייר

מפל הקרח ברייר (באנגלית: Brier Icefalls) הוא מפל קרח ברכס בריטניה שבאנטארקטיקה.

גובה מפל הקרח 150 מטרים ורוחבו 9 קילומטרים.

המפל מצוי בצידה המזרחי של גבעת ואנטייג.

== היסטוריה ==
=== מקור השם ===
המפל נקרא על שמו של פרנק ברייר (Frank Brier), ממשרד תוכניות הקוטב (Office of Polar Programs) בקרן הלאומית למדע של ארצות הברית.

ברייר שימש כמנהל מתקנים והיה אחראי על בנייה ושיפוץ מתקנים בתחנת מקמרדו ובתחנת הקוטב בין השנים 1995–2001, עת חודשו תחנות אלה.

== לקריאה נוספת ==

<div class="mw-content-ltr">• Jane G. Ferrigno, Kevin M. Foley, Charles Swithinbank, and Richard S. Williams, Jr., [https://pubs.usgs.gov/imap/i-2600-i/pdf/RossI-map2600_pamphlet.pdf Coastal-Change and Glaciological Map of the Ross Island Area, Antarctica: 1962–2005], U.S. Geological Survey Professional Paper</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:18192 מפל הקרח ברייר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=135904 מפל הקרח ברייר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17450&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפל הקרח ברייר] באתר הגאזט האנטארקטי המשווה SCAR
* [https://geographic.org/geographic_names/antname.php?uni=18192&fid=antgeo_127 תצלום לוויין של אזור מפל הקרח ברייר]

== הערות שוליים ==

ברייר
קטגוריה:רכס בריטניה
קטגוריה:ארצות הברית באנטארקטיקה
Wer da gläubet und getauft wird, רי"ב 37

Wer da gläubet und getauft wird (בעברית: המאמין ונטבל), רי"ב 37, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה בחג העלייה, שחל ב-18 במאי 1724.

==היסטוריה==
קנטטה זו הייתה השש עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 86.

ב-1857 הוציאה לאור חברת באך את הקנטטה לראשונה, בכרך 7 של פרסומיה.

==מילים ומוזיקה==
סדר הקריאה לחג העלייה כולל את תיאור עליית ישו השמימה, מתוך מעשי השליחים ופסוקים מהבשורה על-פי מרקוס המתארים את הוראותיו של ישו לשליחים להפיץ את הבשורה ולהטביל את המאמינים. שם הקנטטה והחלק הראשון בה, לקוח מתוך דבריו אלה של ישו על פי מרקוס: "הַמַּאֲמִין וְנִטְבָּל יִוָּשַׁע, וּמִי שֶׁלֹּא יַאֲמִין יֶאְשַׁם". לברית הקנטטה נכתבה על ידי מחבר לא ידוע. היא מורכבת ממעין שני חלקים שכל אחד מהם מסתיים בכורל: הכורל שבחלק השלישי לקוח ממזמור של התאולוג והמשורר פיליפ ניקולאי בן המאה ה-16 פיליפ ניקולאי , והכוראל שבחלק האחרון לקוח ממזמור של המשורר יוהאן קולרוס , אף הוא בן המאה ה-16. חציה הראשון (חלקים 1–3) עוסק באהבת ישו הכרוכה באמונה בו. חציה השני (חלקים 4–6) עוסק בחשיבות האמונה, מעבר למעשים הטובים.

הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ובתזמור של שני אבובי ד'אמורה, שני כינורות, ויולה ובאסו קונטינואו. לקנטטה שישה פרקים:
# מקהלה: Wer da gläubet und getauft wird (המאמין ונטבל)
# אריה לטנור: Der Glaube ist das Pfand der Liebe (אמונה היא ערבון לאהבה)
# כורל לסופרן ולאלט: Herr Gott Vater, mein starker Held (אדון אלהים, אב גיבור אדיר)
# רצ'יטטיב לבס: Ihr Sterblichen, verlanget ihr (אתם בני תמותה, אתם מבקשים)
# אריה לבס: Der Glaube schafft der Seele Flügel (אמונה נותנת לנפש כנפיים)
# כורל: Den Glauben mir verleihe (הענק לי אמונה)

==הקלטות==
היצירה הוקלטה במלואה 18 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1979), טון קופמן (ב-1998) וג'ון אליוט גרדינר (ב-1993 ושוב ב-2012).

==קישורים חיצוניים==

* [http://www.bach-cantatas.com/BWV37.htm פרטי הקנטטה באתר קנטטות באך]
* [http://www.bach-cantatas.com/Texts/BWV37-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
אסטנה (כדורסל)

מועדון הכדורסל אסטנה הוא מועדון כדורסל מקצועי קזחי המבוסס בעיר אסטנה שבקזחסטן ומהווה חלק ממועדון הספורט הנשיאותי באותו השם. 

המועדון נוסד בשנת 2011 ומתחרה בליגת הכדורסל הקזחית ובליגה המאוחדת VTB.

== היסטוריה ==

אסטנה הוקמה במרץ 2011, במטרה להתחרות בליגת VTB. ואלרי טיכוננקו נבחר למנכ"ל הקבוצה. היו ספקות שהביעו במועדונים אחרים בליגה המאוחדת של VTB, האם המועדון יהיה תוספת טובה לתחרות, בשל מחסור במסורת כדורסל בקזחסטן; אבל המועדון ענה על כל דרישות הכניסה, כולל התקציב ואולם הכדורסל ( סדריקה ולודרום המשופץ) הסמוך לבתי מלון ולשדה תעופה בינלאומי. המועדון קיבל את מלוא המימון שלו מקרן השפע הריבונית של ממשלת קזחסטן, סאמרוק-קזינה. 

המועדון החתים מספר שחקנים קזחים ממועדון נמרי אסטנה ומונה גם מאמנם הראשי, ויטלי סטרבקוב, לשמש כעוזר מאמן הקבוצה.

=== 2011-2012 ===
בעונה הראשונה שלה בליגת VTB, הקבוצה מקזחסטן ניצחה ב-7 משחקים מתוך 16 בעונת 2011/2012, כולל משחקים נגד מועדונים חזקים, כמו ז'לגיריס קובנה וחימקי מוסקבה, שהגיעו לפלייאוף. 

הקבוצה הפכה לחלק ממועדון הספורט הנשיאותי אסטנה, כאשר הוקם המועדון בדצמבר 2012.

== אולם הבית ==
אזובמאש במשחק העונה הסדירה של ליגת VTB בשנת 2014, באולם Saryarka Velodrome.]] 
אסטנה משחקת את משחקי הכדורסל הביתיים שלה ב"סריאקה וולודרום", שיש בה קיבולת של 10,000 אנשים למשחקי כדורסל.

== תארים ==
אליפות קזחסטן: 
* זכייה: 2012, 2013, 2014, 2015, 2017, 2018, 2019, 2020, 2021, 2022
גביע קזחסטן: 
* זכייה: 2011, 2012, 2013, 2014, 2017, 2018, 2019, 2020, 2021

==קישורים חיצוניים==

* 

* [http://basketball.asia-basket.com/team/Kazakhstan/BK-Astana/7372 אסטנה] באתר basketball.asia-basket.com

==הערות שוליים==

קטגוריה:אסטנה: ספורט
קטגוריה:קבוצות כדורסל קזחיות
ראובן רוטשילד

ראובן רוטשילד (נולד ב-1957) הוא כדורסלן ונהג אוטובוס עבר ישראלי, ששיחק בתפקיד הסנטר בהפועל עפולה ובנבחרת ישראל.

== ביוגרפיה ==
=== ראשית חייו ===
נולד לכדורסלן העבר שלמה רוטשילד. למד בבית הספר אורט בעפולה במגמת אלקטרוניקה. בגיל 13 החל ראובן רוטשילד את קריירת הכדורסלן שלו, כשהצטרף לקבוצת הנוער של הפועל עפולה.

=== קריירה ===
בשנת 1973 השתתף במדי נבחרת הקדטים של ישראל באליפות אירופה שנערכה באיטליה. בעונת 1974/1975 רשם את עונתו הראשונה בליגה הבכירה במדי הפועל עפולה, אך הקבוצה, תחת המאמן רני כהנא רשמה עונה חלשה וירדה לליגה השנייה, כאשר רוטשילד קלע בממוצע של 10.1 נקודות למשחק. בשנת 1975 התגייס לצה"ל וכשחקן נבחרת ישראל, זכה למעמד של ספורטאי מצטיין והוצב לשרת בתפקיד מקצועי, בבסיס חיל האוויר ברמת דוד, הקרוב לביתו. במהלך כל הקריירה שלו ככדורסלן, שירת רוטשילד בשירות קבע.

בעונת 1975/1976 שיחק רוטשילד במדי עפולה בליגה השנייה וסייע לה להעפיל חזרה לליגה הראשונה. בשנת 1976 השתתף רוטשילד עם נבחרת הנוער באליפות אירופה לנוער בספרד. כן בשנת 1976 ייצג את חיל האוויר בגביע הרמטכ"ל בכדורסל. בעונת 1976/1977 סיימה עפולה במקום ה-11 בליגה, אך מכיוון שהייתה יורדת אחת, היא ניצלה מירידה. רוטשילד קלע בממוצע של 12 נקודות למשחק. בשנת 1977 הוזמן רוטשילד את נבחרת ישראל הבוגרת באליפות אירופה שנערכה בבלגיה, תחת המאמן רלף קליין. הנבחרת רשמה הישג שיא כאשר סיימה את הטורניר במקום החמישי, אך רוטשילד לא שותף בטורניר. כן באותה שנה ייצג את נבחרת ישראל בכדורסל במכביה העשירית.

בשלושת העונות הבאות הייתה עפולה קבוצת תחתית אך הצליחה להישאר בליגה, ורוטשילד רשם ממוצעים של 12, 11 ו-13.6 נקודות למשחק. בעונת 1980/1981 לא השתתף רוטשילד במשחקי הליגה ושהה בארצות הברית, ללמוד את מערכת בקרת הירי של מטוסי ה-F16 לאחר שצה"ל רכש מטוסים. בהמשך רשם רוטשילד עוד שתי עונות בעפולה, ובסיום עונת 1982/1983 עבר לקבוצה השנייה של העיר - הפועל יזרעאל/עפולה, ולא חזר לשחק עוד בליגה הראשונה.

סך הכל שיחק רוטשילד 7 עונות בליגה הראשונה בכדורסל, בהן רשם 110 משחקים, קלע בממוצע של 9.3 נקודות למשחק, והוא מדורג במקום השישי בטבלת קלעי הפועל עפולה בכל הזמנים.

בנבחרת ישראל בכדורסל שיחק רוטשילד 9 משחקים והשתתף באליפות אירופה 1977.

בשנת 2018 נבחר רוטשילד על ידי אתר mynet, לאחד מעשרת הכדורסלנים הגדולים של עפולה בכל הזמנים.

=== לאחר הפרישה ===
בשלהי הקריירה עבר רוטשילד קורס מאמני כדורסל. בשנת 1985 השתחרר רוטשילד משירות הקבע, והחל לעבוד כנהג אוטובוס באגד. בשנת 1988, שיחק ואימן בקבוצת הכדורסל "חבל - איילות" שבדרום. לשם כך עבר עם משפחתו להתגורר בקיבוץ יטבתה במשך ארבע שנים, ובתוך כך עבד כנהג בסניף אגד באילת. בשנת 2004 נבחר רוטשילד לכהן כשופט בבית הדין של אגד ובשנת 2013 נבחר ליו"ר מנהל משפט החברים הארצי.
*

== קישורים חיצוניים ==

* [http://basket.co.il/all-time-players.asp?PlayerId=10338 כרטיס שחקן, אתר מנהלת הליגה]
* [http://www.egged.co.il/%D7%94%D7%90%D7%A0%D7%A9%D7%99%D7%9D-%D7%A9%D7%9C%D7%A0%D7%95-%D7%9E%D7%90%D7%9E%D7%A8-12597-%D7%9E%D7%9B%D7%93%D7%95%D7%A8%D7%A1%D7%9C%D7%9F-%D7%9E%D7%A6%D7%98%D7%99%D7%99%D7%9F-%D7%95%D7%A0%D7%94%D7%92-%D7%9C%D7%97%D7%95%D7%A8%D7%A5-%D7%92%D7%95%D7%A8%D7%9C%D7%95%D7%AA.aspx מכדורסלן מצטיין ונהג לחורץ גורלות], אתר אגד
*

== הערות שוליים ==

קטגוריה:כדורסלני נבחרת ישראל
קטגוריה:כדורסלני הפועל עפולה
קטגוריה:בוגרי אורט עפולה
קטגוריה:עפולה: אישים
קטגוריה:אגד
קטגוריה:ישראלים שנולדו ב-1957
This Used to Be My Playground

"This Used to Be My Playground" (בעברית: "זֶה הָיָה פַּעַם מִגְרַשׁ הַמִּשְׂחָקִים שֶׁלִּי") הוא סינגל שהוקלט על ידי הזמרת-יוצרת האמריקאית מדונה. השיר שימש כשיר הנושא של הסרט "ליגה משלהן" (1992), בו כיכבה מדונה עצמה.

השיר הגיע למקום הראשון במצעד הבילבורד הוט 100.

== רקע וכתיבה ==
מדונה התבקשה להקליט שיר לסרט ובמסגרת העבודה שלה על אלבומה Erotica, באותה התקופה היא והמפיק שפ פטיבון העלו את הרעיון לשיר. לאחר שהוצג לבמאי הסרט הוא יצא כסינגל ב-16 ביוני 1992, על ידי חברת התקליטים של האחים וורנר. אם כי השיר לא נכלל בסוף בפסקול הסרט עקב התחייבויות חוזיות. לימים, מדונה כללה את השיר באלבום האוסף שלה Something to Remember.

השיר נכתב והופק על ידי מדונה עצמה ושפ פטיבון. מדונה כתבה את השיר באמצעות מיקרופון כאשר היא שרה את מילות השיר לתוך מיקרופון בליווי של פסנתר, אורגן ותופים ובכך זו הייתה הפעם הראשונה בה פטיבון עבר על שיר שנכתב בצורה כזו. לאחר מכן הצוות עבד על קטע התזמורת מחדש על מנת להתאים אותו לשיר.

השיר נפתח עם מנגינת קלידים ולאחר מכן מדונה מתחילה לבצע את השיר כאשר היא שרה אותו בצורה הבעתית אך מאופקת. הבתים והפזמון מתמזגים בשיר זה בזה כך שהם יוצרים המשכיות והשיר לבסוף מסתיים בבת אחת. מבחינה לירית השיר עוסק בזכרונות ילדות מהעבר ובחוסר היכולת להרפות מהם ולהמשיך האלה.

== הצלחה ==
השיר קיבל ביקורות חיוביות מהמבקרים שציינו אותו כתוסף חיובי ברפרטואר של מדונה. השיר זיכה אותה בפרס גלובוס הזהב בקטגוריית "השיר המקורי הטוב ביותר". השיר הגיע למקום הראשון בארצות הברית ובכך הפכה מדונה לזמרת שהצליחה להכניס הכי הרבה שירים למקום הראשון במדינה לצד ויטני יוסטון.

בנוסף לכך, השיר הגיע למקום ראשון גם בקנדה, פינלנד, איטליה ושוודיה ולעשירייה הפותחת באוסטרליה, בלגיה, צרפת, גרמניה, אירלנד, הולנד, נורווגיה, ספרד, שווייץ והממלכה המאוחדת.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|500,000
|-
!הממלכה המאוחדת (BPI)
|כסף
|275,000
|-
!יפן (Oricon Charts)
|
|24,240
|}

== קישורים חיצוניים ==

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי שפ פטיבון
קטגוריה:שירים שהופקו על ידי מדונה
קטגוריה:שירים שהופקו על ידי שפ פטיבון
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי אלק קשישיאן
קטגוריה:שירים מסרטי קולנוע
קטגוריה:שירים על נוסטלגיה
קטגוריה:בלדות פופ
קטגוריה:בלדות משנות ה-1990
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
מקרא לישראל

מקרא לישראל הוא מפעל פרשנות ישראלי מדעי-מודרני לתנ"ך. ייחודו של הפירוש הוא שילוב של מחקר נוסח ולשון, מחקר הריאליה ההיסטורית, ניתוח ספרותי ואמנותי והשוואה עם ספרויות מקבילות בנות התקופה. 

הכרך הראשון ראה אור בשנת 1990, ונכון לשנת 2024 ראו אור 31 כרכים בסדרה, אך היא טרם הושלמה.

הסדרה רואה אור באופן עצמאי, ואינה שייכת להוצאת ספרים כלשהי. ההפקה וההפצה נעשו בעבר בהוצאת מאגנס, וכיום בהוצאת עם עובד.

== מבנה הפירוש ודרכו ==
כל אחד מספרי הסדרה מוקדש לספר מקראי אחד (בכמה מספרי תרי עשר נדפסו פירושים לשניים או שלושה ספרים בכרך אחד, וכמה מן הספרים הארוכים פוצלו לשני כרכים או יותר). כל ספר כולל מבוא ופירוש עדכניים בדרכו של מחקר המקרא המודרני.

הספרים נפתחים במבוא נרחב הכולל רקע היסטורי על תקופת התרחשות והיווצרות הספר, והיבטים הנוגעים לחיבור ועריכה של הטקסט המקראי. לאחר מכן, המבוא ממשיך וכולל היבטים לשוניים הבאים לידי ביטוי בספר המתפרש וכולל התייחסויות להשפעות של לשונות זרות בספרים הרלוונטיים. לאחר מכן, ישנה סקירה הנוגעת לנוסח הספר תוך השוואה לכתבי יד נוספים והשוואה למגילות מדבר יהודה. כמו כן, לפי עניינו של כל ספר מצורפים מבואות רלוונטיים.

לאחר פרקי המבוא מפורשות היחידות הטקסטואליות בספר בזו אחר זו. ברבים מהכרכים מובאים גם נספחים שעוסקים בנושאי עומק או רוחב העולים מתוך הפירוש.

את אופיו של הפירוש תיארו העורכים בהקדמתם, שנדפסת בראש כל אחד מן הכרכים:

== כותבי הפירושים ==
הפירוש לכל אחד מספרי התנ"ך נכתב בידי חוקר או שניים, רובם ישראלים. החוקרים כותבי הפירושים הם: שמואל אחיטוב, יאירה אמית, שמעון בר אפרת, אדל ברלין, רוני גולדשטיין, יאיר הופמן, אביגדור הורוויץ, יאיר זקוביץ, יעקב חיים טיגאי, שרה יפת, מרדכי כוגן, רימון כשר, נועם מזרחי, נפתלי משל, אוריאל סימון, אליהו עסיס, שלום מ' פאול, יעקב קליין, ברוך י' שורץ.

בשנותיה הראשונות עורכי הסדרה היו משה גרינברג ושמואל אחיטוב, עד פטירתו של גרינברג בשנת 2010. לאחר מכן המשיך אחיטוב לערוך את הסדרה לבדו. בשנת 2023 הצטרף לאחיטוב עורך חדש, נועם מזרחי. 

== ספרי הסדרה ==
=== תורה ===
*דברים (שני כרכים) – יעקב חיים טיגאי (תשע"ו)

=== נביאים ===
*יהושע – שמואל אחיטוב (תשנ"ו)
*שופטים – יאירה אמית (תשנ"ט)
*שמואל (שני כרכים) – שמעון בר אפרת (תשנ"ו)
*מלכים (שני כרכים) – מרדכי כוגן (תש"ף)
*ישעיה ("השני", פרקים מ–סו; שני כרכים) – שלום מ' פאול (תשס"ח)
*ירמיה (שני כרכים) – יאיר הופמן (תשס"א)
*יחזקאל (שני כרכים) – רימון כשר (תשס"ד)

==== תרי עשר ====
* הושע – שמואל אחיטוב (תשפ"ב)
*יואל – מרדכי כוגן; ועמוס – שלום מ' פאול (תשנ"ה)
*עובדיה – מרדכי כוגן; ויונה – אוריאל סימון (תשנ"ב)
*מיכה – יאיר הופמן (תשע"ז)
*נחום – מרדכי כוגן; חבקוק וצפניה – שמואל אחיטוב (תשס"ו)
*חגי – רימון כשר ואליהו עסיס (תשפ"ב)
*מלאכי – רימון כשר ואליהו עסיס (תשפ"ב)

=== כתובים ===
*משלי (שני כרכים) – אביגדור הורוויץ (תשע"ג)
*שיר השירים – יאיר זקוביץ (תשנ"ב)
*רות – יאיר זקוביץ (תש"ן)
*איכה – יעקב קליין (תשע"ז)
*אסתר – אדל ברלין (תשס"א)
*דניאל – שלום מ' פאול (תשפ"ג)
*עזרא ונחמיה – שרה יפת (תשע"ט)
*דברי הימים (שני כרכים) – שרה יפת (תשפ"ד)

=== טרם ראו אור ===
* תורה: בראשית, שמות, ויקרא (בפירושם של ברוך שורץ ונפתלי משל), במדבר
* נביאים: ישעיהו א–לט (בפירושו של רוני גולדשטיין), זכריה (פרקים א–ח בפירושה של שרה יפת, ט–יד בפירושו של נועם מזרחי) 
* כתובים: תהלים, איוב, קהלת
שמות המפרשים המצוינים בסוגריים אינם סופיים ועשויים להשתנות.

== הערות שוליים ==

קטגוריה:פירושי התנ"ך
קטגוריה:התנ"ך בישראל
קטגוריה:מהדורות של התנ"ך
קטגוריה:חיבורים בחקר המקרא
באריס (הוקי קרח)

לוגו מועדון באריס עד 2022.
מועדון ההוקי באריס, המכונה גם באריס אסטנהאו פשוט באריס, היא קבוצת הוקי קרח מקצוענית מהעיר אסטנה שבקזחסטן.

זהו אחד המועדונים הראשונים להשתתף בליגת ההוקי הקונטיננטלית (KHL). המועדון משחק בחטיבת צ'רנישב, החטיבה המזרחית. המועדון מארח את משחקי הבית בבאריס ארנה, מאז עונת 2015-2016. לפני 2015, המועדון אירח בהיכל הספורט קזחסטן במשך 14 עונות, החל משנת 2001.
==היסטוריה==
המועדון הוקם בשנת 1999. מתוך עשר עונות באליפות הארצית, באריס זכתה בשתי אליפויות בעונות 2007/08 ו-2008/09.

בשנת 2004, באריס התקבל למערך ליגות ההוקי קרח הרוסיות והצטרף לליגה השלישית בחשיבותה, הליגה הראשונה. ניצחון המועדון באליפות אורל-מערב סיביר בשנת 2007, הובילה להעפלתה לליגה הבכירה, השנייה בחשיבותה.

לאחר עונה אחת בליגה הבכירה, באריס צורפה לליגת ההוקי הקונטיננטלית, שאך הוקמה, בשנת 2008. בשנת 2013, באריס הצטרף למועדון הנשיאותי אסטנה, המהווה אוסף של מועדוני ספורט שנתמכים על ידי קרן עושר ממשלתית בשם Samruk-Kazyna. עם זאת, קזחסטן טמיר ז'ולי, חברת הרכבות הקזחית, עודנה נותנת החסות העיקרית של המועדון. הקבוצה משמשת בסיס לנבחרת קזחסטן בהוקי קרח.

== פרסים וגביעים ==
אליפות קזחסטן
* זכייה (2): 2007/08, 2008/09
* סגנות (3): 1999/00, 2000/01, 2001/02
גביע קזחסטן
* גמר (1): 2006
* מקום שלישי (1): 2005

הליגה הראשונה — אזור אורל-מערב סיביר
* זכייה (1): 2006/07
* גמר (1): 2005/06
* מקום שלישי (1): 2004/05

== קישורים חיצוניים ==

* 

== הערות שוליים ==

קטגוריה:קבוצות הוקי קרח קזחיות
קטגוריה:קבוצות KHL
קטגוריה:אסטנה: ספורט